CELEX: 22019D0342
Language: lv
Date: 2019-02-08 00:00:00
Title: EEZ Apvienotās komitejas Lēmums Nr. 21/2019 (2019. gada 8. februāris), ar ko groza EEZ līguma IX pielikumu (Finanšu pakalpojumi) [2019/342]

28.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 60/34
               
            
         EEZ APVIENOTĀS KOMITEJAS LĒMUMS
         Nr. 21/2019
         (2019. gada 8. februāris),
         ar ko groza EEZ līguma IX pielikumu (Finanšu pakalpojumi) [2019/342]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā jāiekļauj Eiropas Parlamenta un Padomes 2015. gada 29. aprīļa Regula (ES) 2015/751 par starpbanku komisijas maksām, ko piemēro kartēm piesaistītiem maksājumu darījumiem (1).
                  
               
                     (2)
                  
                  
                     Tādēļ būtu attiecīgi jāgroza EEZ līguma IX pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma IX pielikumā pēc 31.j punkta (Eiropas Parlamenta un Padomes Direktīva 2014/17/ES) iekļauj šādu punktu:
            
               
                           “31.k
                        
                        
                           
                              32015 R 0751: Eiropas Parlamenta un Padomes 2015. gada 29. aprīļa Regula (ES) 2015/751 par starpbanku komisijas maksām, ko piemēro kartēm piesaistītiem maksājumu darījumiem (OV L 123, 19.5.2015., 1. lpp.).
                           Šā līguma vajadzībām regulas noteikumus pielāgo šādi:
                           
                                       a)
                                    
                                    
                                       regulas 3. panta 2. punkta b) apakšpunktā attiecībā uz EBTA valstīm vārdus “2015. gada 8. jūnijā” aizstāj ar vārdiem “dienā, kad stājas spēkā EEZ Apvienotās komitejas 2019. gada 8. februāra Lēmums Nr. 21/2019”;
                                    
                                 
                                       b)
                                    
                                    
                                       regulas 16. panta 2. punktā attiecībā uz EBTA valstīm vārdus “līdz 2016. gada 9. decembrim” aizstāj ar vārdiem “vienu gadu pēc dienas, kad stājās spēkā EEZ Apvienotās komitejas 2019. gada 8. februāra Lēmums Nr. 21/2019,””.
                                    
                                 
                     
         
         
            2. pants
            Regulas (ES) 2015/751 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2019. gada 9. februārī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2019. gada 8. februārī
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 123, 19.5.2015., 1. lpp.
         
         
            (*1)  Konstitucionālās prasības ir norādītas.